Hodnotiaci štandard pre ISDV

Predmetom overenia a hodnotenia bude:

Predmetom hodnotenia záverečného testu bude miera osvojenia si poznatkov z tematických okruhov:
Teoretická časť - Test odborných vedomostí z oblasti andragogických kompetencií, zameraný na: 
•	politiku vzdelávania v národnom a medzinárodnom vývoji, dokumenty politiky vzdelávania,
•	problematiku rozvoja ľudských zdrojov a ďalšieho vzdelávania,
•	koncepcie vzdelávania dospelých, druhy a štýly vzdelávania dospelých,
•	špecifiká vzdelávania dospelých,
•	osobitosti osobnosti vzdelávateľa dospelých a osobnosti účastníka vzdelávania,
•	zásady práce tímom lektorov, riadenie tímu, komunikáciu s tímom, tímové role a funkcie,
•	zásady riešenia problémových situácií,
•	metódy a spôsoby realizácie analýzy vzdelávacích potrieb cieľových skupín,
•	zásady tvorby rozpočtu/kalkulácie vzdelávacieho podujatia,
•	zásady a postupy vyjadrovania spätnej väzby, aktívneho počúvania, verbálnej a neverbálnej komunikácie,
•	techniky kladenia otázok,
•	jednotlivé úrovne hodnotenia výsledkov vzdelávania a metódy ich zisťovania,
•	metódy a techniky sebareflexie,
•	problematiku emocionálnej inteligencie, empatie.
Praktická časť: 
1. Vykonať analýzu vzdelávacích potrieb účastníkov vzdelávacieho programu a zistiť vstupnú úroveň ich kompetencií:  
•	vybrať vhodnú metódu a uskutočniť analýzu vzdelávacích potrieb (ďalej AVP)
 účastníkov vzdelávacieho programu / praktické uskutočnenie,
•	v rámci AVP formulovať otázky účastníkom vzdelávacieho programu na základe ktorých by bolo možné zistiť vstupnú úroveň ich kompetencií / praktické uskutočnenie,
•	v rámci AVP formulovať úlohy účastníkom vzdelávacieho programu na základe ktorých by bolo možné zistiť vstupnú úroveň ich kompetencií / praktické uskutočnenie.

2. Zostaviť ponuku vzdelávacieho programu na základe obsahu a štruktúry vzdelávacieho programu a na základe stanovených vzdelávacích cieľov a z nich vyplývajúcich kompetencií:
•	zrozumiteľne a v logickej štruktúre formulovať ponuku vzdelávacieho programu, na základe identifikovaného obsahu a štruktúry / písomné formulovanie a ústne obhájenie,
•	prehľadne a v logickej štruktúre pripraviť kalkuláciu vzdelávacieho programu / písomné formulovanie a ústne obhájenie.

3.  Pracovať s tímom lektorov, riadiť tímovú prácu, riešiť vzniknuté situácie, poskytovať spätnú väzbu:
•	zrozumiteľne a jednoznačne prezentovať zadanie samostatnej alebo skupinovej práce lektorom / praktické uskutočnenie v modelovej situácii,
•	usmerňovať a podporovať  prácu jednotlivcov i prácu tímu, primeraným spôsobom sa vyjadrovať k dosiahnutým výsledkom / praktické uskutočnenie v modelovej situácii,
•	vhodne a účinne reagovať na výkon lektorov a primeraným spôsobom sa vyjadrovať k ich výkonu a hodnotiť ich výkon/praktické uskutočnenie v modelovej situácii,
•	vhodne a účinne reagovať na vzniknuté problémy technického aj organizačného charakteru  / praktické uskutočnenie v modelovej situácii, 
•	vyjadrovať sa spisovne, zrozumiteľne artikulovať, hovoriť s primeranou hlasitosťou / praktické uskutočnenie v modelovej situácii,
•	vhodným spôsobom použiť prostriedky neverbálnej komunikácie – postoj, gestá, mimika, očný kontakt, úsmev, / praktické uskutočnenie v modelovej situácii,
•	vhodným spôsobom použiť prostriedky na motiváciu lektorov – presvedčivosť prejavu, uvádzanie príkladov, záujem / praktické uskutočnenie v modelovej situácii.

4.  Vyhodnotiť účinnosť vzdelávacieho programu na jednotlivých úrovniach a prijať vhodné opatrenia:
•	nastaviť kritériá hodnotenia, ktoré jednoznačne zodpovedajú splneniu vzdelávacích cieľov / písomné formulovanie,
•	vybrať evalvačný nástroj na overenie dosiahnutia cieľov na zvolenej úrovni hodnotenia / písomné formulovanie,
•	vysvetliť, akým spôsobom a podľa čoho by sa vyhodnotilo naplnenie vzdelávacích cieľov, potrieb a očakávaní objednávateľa / ústne overenie popísaním  spôsobu a postupu,
•	vysvetliť, akým spôsobom a podľa čoho  by sa uskutočnila spätná väzba objednávateľovi / ústne overenie popísaním  spôsobu a postupu,
•	vysvetliť, čo by malo obsahovať výstupné hodnotenie a návrh na zlepšenie v nadväznosti na stanovené kritériá hodnotenia / ústne overenie. 

Predmetom a kritériom hodnotenia  je miera implementácie poznatkov z oblasti teórie vzdelávania dospelých a uplatnenie praktických didaktických, prezentačných a komunikačných zručností.